|  |  |
| --- | --- |
| **Частична предварителна оценка на въздействието** | |
| **Институция:**  **Министерство на земеделието и храните** | **Нормативен акт:**  Проект на Постановление на Министерския съвет за изменение и допълнение на нормативни актове на Министерския съвет |
|  |  |
| **Лица за контакт:** | **Телефон и електронна поща:** |
| Десислава Петрова – директор на дирекция „Правни дейности и законодателство на Европейския съюз“ | телефон за връзка: 02 985 11 236  ел. поща: [DEPetrova@mzh.government.bg](mailto:DEPetrova@mzh.government.bg) |
| Диана Филева – началник на отдел „Национално законодателство“ в дирекция „Правни дейности и законодателство на Европейския съюз“ | телефон за връзка: 02 985 11 115  ел. поща: [dfileva@mzh.government.bg](mailto:dfileva@mzh.government.bg) |
| **1. Проблем/проблеми за решаване:**  Предприемане на действия за изпълнение на Решението на Народното събрание от 06.06.2023 г. за приемане на структура на Министерския съвет на Република България (обн., ДВ, бр. 50 от 2023 г.), с което Министерството на земеделието е преобразувано в Министерство на земеделието и храните и подобряване на административния капацитет в областта на хидромелиорациите.  *1.1. Кратко опишете проблема/проблемите и причините за неговото/тяхното възникване. По възможност посочете числови стойности.*  Народното събрание прие Решение за приемане на структура на Министерския съвет на Република България (обн., ДВ, бр. 50 от 2023 г.). Съгласно т. 3 от цитираното решение Министерството на земеделието се преобразува в Министерство на земеделието и храните. Министерството е администрацията, която подпомага министъра на земеделието и храните и осъществява функциите си в съответствие с Устройствен правилник и други подзаконови нормативни актове – постановления, правилници, наредби и тарифи, приети от Министерския съвет. Навсякъде в подзаконовите нормативни актове на Министерския съвет думите „Министерство на земеделието“ или „Министерство на земеделието, храните и горите“ ще се заменят с „Министерство на земеделието и храните“, а „министъра на земеделието“ или „министъра на земеделието, храните и горите“ ще се заменят с „министъра на земеделието и храните“.  На следващо място са необходими промени в политиката, свързана с дейностите по експлоатация, изграждане, реконструкция и модернизация на водностопанските системи и съоръжения, за хидромелиоративни системи и съоръжения и за предпазване от вредното въздействие на водите извън границите на населените места, която се осъществява от министъра на земеделието и храните.  Съгласно чл. 13, ал. 1. т. 1 и т. 3 от Закона за водите, на министерство на земеделието и храните са предоставени за управление водностопански системи и съоръжения, публична държавна собственост – 19 бр. комплексни и значимите язовири и системите и съоръженията за предпазване от вредното въздействие на водите, изградени с държавни средства – защитни диги, корекции на реки и отводнителните системи.  На Министерството на земеделието и храните и търговските дружества и предприятия, чийто принципал е министерството, са предоставени права за управление на общо 629 язовира, както следва:   1. 19 бр. комплексни и значими язовири; 2. 6 бр. ретензионни; 3. 155 бр. на „Напоителни системи“ ЕАД; 4. 432 бр. на „Земинвест“ ЕАД; 5. 17 бр. на горските предприятия.   Язовирите имат изключително значение в извънредни ситуации. Възстановяването и модернизацията на съществуващата хидромелиоративна инфраструктура ще бъде важен елемент за намаляване на произтичащите от изменението на климата рискове по отношение на производителността, устойчивото развитие на селското стопанство и управлението на земята. Очакваните продължителни периоди на засушаване, в съчетание с все по-чести и по-тежки наводнения, ще доведат до нарастваща несигурност на селскостопанската дейност в Република България. В тези условия напоителната инфраструктура ще се използва за задоволяването на нарасналите нужди на селскостопанските култури от вода, докато инфраструктурата за отводняване и за защита от наводнения, както и корекциите на реки биха осигурили защита на обработваемата земя от вредните въздействия, свързани с климатичните рискове. По този начин хидромелиоративният сектор ще генерира значителни ползи както за селскостопанската общност, така и за по-широки кръгове от обществото.  С Постановление № 95 на Министерския съвет от 2010 г. (обн., ДВ, бр. 41 от 2010 г.) се закрива Изпълнителната агенция по хидромелиорации към министъра на земеделието и храните с обща численост 84 щатни бройки, и се създава дирекция „Хидромелиорации“ в Министерството на земеделието и храните (МЗХ) с 11 щатни бройки.  През 2014 г. е подписано Споразумение за предоставяне на консултантски услуги за укрепване на конкурентоспособността на селското стопанство и изготвяне на проектостратегии за устойчиво управление в хидромелиоративния сектор и опазване от вредното въздействие на водите между Министерството на земеделието и храните на Република България и Международната банка за възстановяване и развитие. В рамките на Споразумението, Банката изготвя документи, чиято цел е преструктуриране и повишаване на ефективността на отрасъл хидромелиорации в Република България. Разработен е проект на Обща стратегия за управление и развитие на хидромелиорациите и защита от вредното въздействие на водите до 2030 г.  С Постановление № 25 на Министерския съвет от 2016 г. за изменение и допълнение на Устройствения правилник на Министерството на земеделието и храните, дирекция „Хидромелиорации“ се преобразува в дирекция „Хидромелиорации, инвестиционна политика и концесии“.  Общата стратегия за управление и развитие на хидромелиорациите и защита от вредното въздействие на водите до 2030 г. е приета с Решение № 688 на Министерския съвет от 2016 г. Стратегията очертава пътя към ефективно и постепенно възстановяване на достъпа до съществуващи напоителни и отводнителни услуги като предпоставка за възстановяване на разходите и ефективно използване на водата в селското стопанство.  Изпълнението на определените краткосрочни и средносрочни мерки в Стратегията показва, че то е на незадоволително ниво. Приети са изменения и допълнения в Закона за сдруженията за напояване, регламентиращи извършването на услугата „Доставяне на вода за напояване”. Приета е Методика за определяне цената на услугата „доставяне на вода за напояване“ (Постановление № 147 на Министерския съвет от 2018 г.)  Съгласно Общата Стратегия за управление и развитие на хидромелиорациите и защита от вредното въздействие на водите дирекция „Хидромелиорации, инвестиционна политика и концесии“ в МЗХ е звеното, натоварено с изпълнението на секторната стратегия, което следва да осигури надзора на целия процес на правни и институционални реформи., както и с основната си роля, свързана с разработване на политики, изготвяне на законодателни предложения и управление на правните и институционални въпроси, както и да подсили капацитета си за изпълнение на Стратегията.  С Постановление № 258 на Министерския съвет от 2017 г. за изменение и допълнение на нормативни актове на Министерския съвет (обн., ДВ, бр. 94 от 2017 г.), дирекция „Хидромелиорации, инвестиционна политика и концесии“ става „Инвестиции и управление на собствеността“, а специален отдел за хидромелиорации се създава в дирекция „Обща политика в областта на хидромелиорациите и рибарството“.  С Постановление № 260 на Министерския съвет от 2019 г. е приет Устройствен правилник на Министерството на земеделието, храните и горите (УП на МЗХГ) (обн., ДВ, бр. 82 от 2019 г.), и се създава сега съществуващата дирекция „Стопански дейности, инвестиции и хидромелиорации“.  Функционалните компетентности на дирекция „Стопански дейности, инвестиции и хидромелиорации“ (СДИХ) са определени в чл. 22 от УП на МЗХГ.  Числеността на служителите на дирекция СДИХ е 28 щатни бройки, в т.ч. директор и се състои от два отдела, както следва:  • отдел „Стопански дейности“ – (19 щ. бр.)  • отдел „Инвестиции, концесии и хидромелиорации“ – (8 щ. бр.), който изготвя, участва в разработването и съгласува проекти на нормативни актове, които са свързани с хидромелиорациите и комплексното използване на водните ресурси; разработва и участва в разработването на стратегии, програми и проекти за изграждане, ремонт и поддържане на хидромелиоративния фонд с цел ефективно използване на водите за напояване; извършва технико-икономически оценки за състоянието и използваемостта на хидромелиоративния фонд, участва при разработването на инвестиционни проекти и програми за развитието му и провежда технико-икономически съвет за разглеждане, приемане и одобряване на прединвестиционни проучвания и проектни разработки от инвестиционното проектиране за обектите от хидромелиоративната инфраструктура; предлага за включване в бюджетната прогноза на министерството средствата съгласно  чл. 10, ал. 1 от УП на МЗХГ и изпълнява дейностите по чл. 13, ал. 3 от Методиката за определяне размера на несправедливата финансова тежест въз основа на нетните разходи, понесени от търговско дружество „Напоителни системи“ ЕАД, на което със закон е възложено извършването на обществена услуга за защита от вредното въздействие на водите на територията на цялата страна; събира и предоставя информация на комисията, определена със заповед на министъра, която приема ежегодно отчет за направените разходи при извършване на обществена услуга за защита от вредното въздействие на водите от „Напоителни системи“ ЕАД, съгласно Закона за водите; подпомага министъра при упражняване на функциите му на надзорен орган съгласно Закона за сдружения за напояване за правен, финансов и технически надзор върху дейността на сдруженията и поддържа регистър на сдруженията за напояване.  В Националната програма за развитие БЪЛГАРИЯ 2030, приета с Протокол № 67 на Министерския съвет от 02.12.2020 г. (т. 25) се предвижда чрез комплекс от дейности, насочени към инвестиции в хидромелиорациите, да се подобрят и развият системите за напояване и отводняване на земеделските земи във връзка с адаптирането на земеделието към климатичните промени. Предвижданата реконструкция и модернизация на хидромелиоративната инфраструктура се очаква да подобри използването на водните ресурси посредством въвеждане на нови технологии, реално да намали загубите и потреблението на вода в селското стопанство, да доведе до нарастване на поливните площи и до подобряване на ефективността на поливните процеси, да допринесе за опазване на земеделските земи от вредното въздействие на водите и предотвратяване на риска от бедствия.  Разработването на дългосрочна визия за поливното земеделие отдавна е осъзнато като необходимост и в тази връзка ръководството на МЗХ предвижда преразглеждане и актуализиране на Общата стратегия за управление и развитие на хидромелиорациите и защита от вредното въздействие на водите във вид, ефективен и приложим по отношение политиките за стопанисване, поддръжка, управление и експлоатация на хидромелиоративния фонд за доставка на вода за напояване, тъй като в процеса на изпълнението й са отбелязани съществени предизвикателства и са установени съществуващи рискове, затруднения и недостатъци. За предприемането на тези действия възниква необходимостта от актуализиране баланса на поливните площи в Република България. За целта следва да бъде инициирано възлагане на ново преброяване на поливните площи. Последното преброяване на поливни площи е извършено през 1999 г, утвърдено с Решение № 512на Министерския съвет от 2000 г.  В изпълнение на горепосочените дейности се налага изводът, че за подобряване на ефективността на управлението на хидромелиорациите, е необходимо да се предприемат мерки за повишаване на административния капацитет в МЗХ в разглежданата област, вкл. относно вътрешната организация, координация на работа и управление на персонала.  През последните години при извършени промени в УП на МЗХ, постепенно се овакантяват длъжности на служители с дългогодишен трудов и служебен стаж, притежаващи изисквания за професионален опит, необходим за нормалното обезпечаване на основните функционални задължения. Към настоящия момент, от съществуващата дирекция „Хидромелиорации“, в отдел „Инвестиции, концесии и хидромелиорации“ са останали едва двама експерти, като настоящата численост и професионална квалификация на служителите в отдела е крайно недостатъчна за изпълнение на дейностите ефективно, качествено и в срок.  С цел повишаване административния капацитет и предвид спецификата на дейността и компетентностите, които следва да притежават служителите за изпълнение на основните дейности, е необходимо да се привлекат необходимия брой експерти с образование по хидромелиоративно и хидротехническо строителство, геодезия и земеустройство. Предвижда се създаването на нова дирекция „Хидромелиорации“ с численост от 15 щатни бройки. Досегашния отдел „Инвестиции, концесии и хидромелиорации“ включва 8 щатни бройки. В съответствие с § 16 от преходни и заключителни разпоредби към Закона за изменение и допълнение на Закона за администрацията (обн., ДВ, бр. 15 от 2012 г.) за новата дирекция ще се осигурят 5 щатни бройки, които в момента са свободни от Национална служба за съвети в земеделието и по 1 щатна бройки от дирекция „Идентификация на земеделските парцели“ и дирекция „Правни дейности и законодателство на Европейския съюз“ в министерството.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Проблемът не може да се реши в рамките на действащата нормативна уредба или чрез промяна в организацията на работа, тъй като устройството и функциите на администрацията се уреждат с нормативни актове.  *1.3. Посочете защо действащата нормативна рамка не позволява решаване на проблема/проблемите.*  Приета е нова структура на Министерския съвет и действащите нормативни актове, (постановления, правилници, тарифи, наредби приети от Министерския съвет), които уреждат функциите на министерството и правомощията на министъра е необходимо да се актуализират, а повишаването на административния капацитет в областта на хидромелиорациите следва да се уреди нормативно.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  Не се налагат действия, произтичащи от нормативни актове от по-висока степен или актове от правото на Европейския съюз.  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Не са извършвани последващи оценки на нормативния акт, както и анализи за изпълнението на политиката. | |
| **2**. **Цели:**  **Цел 1** „Привеждане на нормативните актове, приети от Министерския съвет в съответствие с новата структура на Министерския съвет“.  **Цел 2** „Повишаване на административния капацитет в областта на хидромелиорациите“. | |
| **3. Заинтересовани страни:**  Министерски съвет на Република България  Министерство на земеделието и храните  Национална служба за съвети в земеделието  **Косвено заинтересовани страни**  Други административни органи и администрации  Физически и юридически лица като потребители на административни услуги  *Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* | |
| **4. Варианти на действие. Анализ на въздействията:** | |
| **Вариант 1** „**Без действие“:**  **Описание:**  Вариантът „Без действие“ се характеризира с непредприемане на никакви действия. Ще продължи да има действаща нормативна уредба, която не съответства на приетите структурни промени в изпълнителната власт, а административния капацитет в областта на хидромелиорациите ще остане на същото ниво.  **Положителни (икономически/социални/екологични) въздействия:**  Няма идентифицирани положителни въздействия.  **Отрицателни (икономически/социални/екологични) въздействия:**  Няма да има нормативно основание за промени в наименованието и организацията на работа на администрацията.  **Специфични въздействия:**  **Въздействия върху малките и средните предприятия:**  Няма въздействие върху малки и средни предприятия.  **Административна тежест:**  Няма идентифицирана административна тежест.  **Вариант 2 „Приемане на Постановление на Министерския съвет за изменение и допълнение на нормативни актове на Министерския съвет“**  Този вариант ще доведе до осигуряване на съответствие на нормативната рамка с новите структурни промени в централната администрация на изпълнителната власт. Ще бъде изменен и допълнен Устройствения правилник на Министерството на земеделието, храните и горите, а в други подзаконови нормативни актове – постановления, правилници, наредби и тарифи (около 70 на брой), приети от Министерския съвет, които имат отношение към функционалната компетентност на министерството и правомощията на министъра думите „Министерство на земеделието, храните и горите“ или „Министерство на земеделието“ ще се заменят с „Министерство на земеделието и храните“, а „министъра на земеделието, храните и горите“ и „министъра на земеделието“ ще се заменят с „министъра на земеделието и храните“.  Предвижда се създаването на една нова дирекция „Хидромелиорации“ с 15 щатни бройки, като се преструктурира съществуващата дирекция „Стопански дейности, инвестиции и хидромелиорации“ с численост от 28 щатни бройки. Дирекцията ще осъществява функции за регулиране на дейностите по напояване, отводняване, предпазване от заливане, защита от ерозивното влияние на водите извън населените места и подпомагане на министъра на земеделието и храните при провеждане на инвестиционната политика в областта на хидромелиорациите, както и учредяване на сдруженията за напояване и упражняване надзор върху дейността им, и ще даде възможността за назначаване на експерти, притежаващи необходимия професионален опит за изпълнение на основните функции.  Новата дирекция „Хидромелиорации“ ще бъде структурирана в два отдела и ще осъществява следните функции:  1. подпомага министъра при разработването, координирането и провеждането на държавната политика в областта на напояването;  2. контролира изпълнението на дейностите по напояване на земеделските земи;  3. участва в разработването на проекти на нормативни актове в областта на хидромелиорациите и комплексното използване на водните ресурси;  4. организира и координира дейността по разработване на планове, проекти и програми за развитие на хидромелиорациите, включително за изграждане, ремонт и поддържане на хидромелиоративните обекти за напояване, с цел ефективно използване на водите за напояване;  5. поддържа база данни на хидромелиоративните обекти за напояване;  6. участва в разработването на националния водностопански план и в съставянето на водните и водностопанските баланси на страната в частта им, свързана с напояването;  7. предлага възлагането на доклади за оценка на въздействието върху околната среда и други екологични анализи при изграждането и ремонта на хидромелиоративни обекти за напояване;  8. организира извършването на технико-икономически оценки за състоянието и използваемостта и участва при разработването на инвестиционни проекти и програми за развитие на хидромелиоративните обекти за напояване и при разглеждането им в експертния технико-икономически съвет;  9. организира провеждането на технико-икономически съвет за разглеждане, приемане и одобряване на предварителни (прединвестиционни) проучвания и проектни разработки от инвестиционното проектиране за обектите за напояване от хидромелиоративната инфраструктура;  10. подпомага министъра при упражняване на функциите му на надзорен орган съгласно Закона за сдружения за напояване (ЗСН);  11. създава и поддържа регистър на сдруженията за напояване по ЗСН;  12. дава становища по придобиването и отнемането от сдруженията за напояване на правото на ползване върху обектите от хидромелиоративната инфраструктура и обслужващата техника на територията на сдружението, включена в имуществото на еднолични търговски дружества с държавно имущество;  13. извършва дейности при осъществяване на концесионната политика в областта на земеделието;  14. поддържа досиета на язовирите, предоставени за управление на министерството по чл. 13, ал. 1, т. 1 от ЗВ.“;  15. контролира извършването на охраната на комплексните и значими язовири – публична държавна собственост на министерството.  16. предлага хидромелиоративни обекти за включване в инвестиционната програма на министерството за проектиране, изграждане, ремонт и реконструкция;  17. изпълнява дейности по Правилника за организацията и дейността на Междуведомствената комисия за възстановяване и подпомагане към МС;  18. организира и контролира упражняването на инвеститорски контрол и строителен надзор върху обектите на министерството, включително върху финансираните от Междуведомствената комисия за възстановяване и подпомагане към МС обекти на министерството;  19. поддържа база данни на обектите за предпазване от вредното въздействие на водите – публична държавна собственост;  20. организира извършването на технико-икономически оценки за състоянието и използваемостта и участва при разработването на инвестиционни проекти и програми за развитие на хидромелиоративния фонд и при разглеждането им в експертния технико-икономически съвет;  21. организира провеждането на технико-икономически съвет за разглеждане, приемане и одобряване на предварителни (прединвестиционни) проучвания и проектни разработки от инвестиционното проектиране за обектите от хидромелиоративната инфраструктура;  22. предлага за включване в бюджетната прогноза на министерството средствата съгласно чл. 10, ал. 1 от Методиката за определяне размера на несправедливата финансова тежест въз основа на нетните разходи, понесени от търговско дружество „Напоителни системи“ ЕАД, на което със закон е възложено задължението за извършване на обществена услуга за защита от вредното въздействие на водите на територията на цялата страна, приета с Постановление № 364 на Министерския съвет от 2014 г. (ДВ, бр. 94 от 2014 г.);  23. изпълнява дейностите по чл. 13, ал. 3 от Методиката за определяне размера на несправедливата финансова тежест въз основа на нетните разходи, понесени от търговско дружество „Напоителни системи“ ЕАД, на което със закон е възложено задължението за извършване на обществена услуга за защита от вредното въздействие на водите на територията на цялата страна;  24. събира и предоставя информация на комисията, определена със заповед на министъра, която съгласно изискванията на § 4б, ал. 1 и 2 от преходните и заключителните разпоредби на Закона за водите приема ежегодно отчет за направените разходи при извършване на обществена услуга за защита от вредното въздействие на водите от „Напоителни системи“ ЕАД;  25. съдейства при издаване на актове за собственост на обектите за предпазване от вредното въздействие на водите и на комплексните и значими язовири – публична държавна собственост на министерството.  **Положителни (икономически/социални/екологични) въздействия:**  С приемането на постановлението ще се осигури изпълнение на Решението на Народното събрание от 06.06.2023 г., промяна в наименованието на министерството и длъжността на министъра и подобряване организацията на работата в областта на хидромелиорациите.  Комплексът от дейности, който ще организира новата дирекция „Хидромелиорации“ ще подобри и развие системите за напояване и отводняване на земеделските земи във връзка с адаптирането на земеделието към климатичните промени. Предвижданата реконструкция и модернизация на хидромелиоративната инфраструктура се очаква да подобри използването на водните ресурси посредством въвеждане на нови технологии, реално да намали загубите и потреблението на вода в селското стопанство, да доведе до нарастване на поливните площи и до подобряване на ефективността на поливните процеси, да допринесе за опазване на земеделските земи от вредното въздействие на водите и предотвратяване на риска от бедствия.  **Отрицателни (икономически/социални/екологични) въздействия:**  Не са идентифицирани отрицателни въздействия.  **Специфични въздействия:**  **Въздействия върху малките и средните предприятия:**  Няма въздействие върху малки и средни предприятия  **Административна тежест:**  Няма идентифицирана административна тежест. | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.   |  |  |  |  | | --- | --- | --- | --- | |  | | **Вариант 1**  **„Без действие“** | **Вариант 2** | | ***Ефективност*** | Цел 1: | Ниска | Висока | | Цел 2: | Ниска | Висока | | ***Ефикасност*** | Цел 1: | Ниска | Висока | | Цел 2: | Ниска | Висока | | ***Съгласуваност*** | Цел 1: | Ниска | Висока | | Цел 2: | Ниска | Висока | | |
| **6. Избор на препоръчителен вариант:**  **Вариант 2 „Приемане на Постановление на Министерския съвет за изменение и допълнение на нормативни актове на Министерския съвет“.** | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):** | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      *1.1. Изборът следва да е съотносим с посочените специфични въздействия на избрания вариант.*  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен,* регистрационен*; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  Не се създават нови регулаторни режими.  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  Проектът на постановление не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година, установяваща процедура за предоставянето на информация в сферата на техническите регламенти и правила относно услугите на информационното общество.  *1.6. В случай че се изменят регулаторни режими или административни услуги, посочете промяната.*  Не се изменят регулаторни режими или административни услуги. | |
| **6.3. Създават ли се нови регистри от прилагането на препоръчителния вариант (включително по отделните проблеми)?** | |
| **6.4. По какъв начин препоръчителният вариант въздейства върху микро-, малките и средните предприятия (МСП)(включително по отделните проблеми)?** | |
| **6.5. Потенциални рискове от прилагането на препоръчителния вариант (включително по отделните проблеми):**  Не са идентифицирани. | |
| **7. Консултации:**  Проектът на Постановление на Министерския съвет за изменение и допълнение на нормативни актове на Министерския съвет ще бъде публикуван на интернет страницата на Министерството на земеделието и храните и на Портала за обществени консултации за срок от 30 дни. | |
| **8. Приемането на нормативния акт произтича ли от правото на Европейския съюз?** | |
| **9. Изисква ли се извършване на цялостна предварителна оценка на въздействието поради очаквани значителни последици?** | |
| **10. Приложения:**  Списък с подзаконовите нормативни актове, приети от Министерския съвет, в които думите „Министерство на земеделието, храните и горите“ или „Министерство на земеделието“ ще се заменят с „Министерство на земеделието и храните“, а „министъра на земеделието, храните и горите“ и „министъра на земеделието“ ще се заменят с „министъра на земеделието и храните“. | |
| **11. Информационни източници:**  Няма | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност:** Десислава Петрова – директор на дирекция „Правни дейности и законодателство на Европейския съюз“  **Дата: 04.12.2023 г.**  **Подпис:** | |